மலை போல் உள்ளது.  மைந்தரின் கண்ணையும் மனத்தையும் சூறையாடுகிறது.  நடுவில் பள்ளமும் இரு பக்கமும் மேடும் கொண்டுள்ள அது சிவபெருமானின் சூலம் போல உள்ளது.  புதிய சொம்பு போல் உள்ளது.  அராவிய தங்கப்பொடி அதன் மேல் தூவப்பட்டுள்ளது போல அதன்மேல் தேமல் படர்ந்துள்ளது.  பொற்சரிகை வேலைப்பாட்டுடன் கூடிய ரவிக்கையை இறுக்கிக் கிழித்துக்கொண்டு புறப்பட்டு நிற்கிறது.  வாசனைப்பூ-மாலை உரசி உரசிப் பளபளப்பாக உயர்ந்த தங்கக் கிண்ணம் போல உள்ளது.  சந்தனம், புநுகு, கத்தூரி, கர்ப்பூரம், சவ்வாது, குங்குமம் ஆகியவற்றை அணிந்துகொண்டுள்ளது. சந்திரனைப் போன்ற காவி நிற சேலையின் குட்ட மடிப்பு தும்பி என்னும் பட்டாம்பூச்சி போல் அதன் மேலே பறக்கிறது. 